# **Pályázat ifjúsági feladatok megvalósítására**

Gyöngyös Város Önkormányzata Képviselő-testületének Idegenforgalmi, Ifjúsági és Sportbizottsága 2017. évre pályázatot hirdet a városban működő civil szervezetek, intézmények részére. Az egyes önkormányzati támogatásokról szóló 15/2017. (III.31.) önkormányzati rendelet rendelkezése értelmében az önkormányzati költségvetésből biztosított, bizottsági hatáskörbe telepített forrásokra önkormányzati fenntartású intézmény nem nyújthat be pályázatot.

**A pályázat keretében támogatást kíván nyújtani az Ifjúsági koncepcióból eredő feladatok megvalósításának támogatására.**

Támogatás formája: vissza nem térítendő pénzbeli támogatás

Az elbírálásnál előnyben részesülnek a pályázati célhoz önrésszel rendelkező szervezetek, más pályázaton is résztvevők, valamint azok a pályázatok, amelyek illeszkednek az önkormányzat ifjúsági koncepciójában meghatározottakhoz.

Ugyanazon pályázati eljárás keretében egy pályázó csak egy pályázatot nyújthat be, azonban egy pályázaton belül támogatás több tevékenységhez is igényelhető.

Pályázni kizárólag „Pályázati adatlapon” lehet, amely a Polgármesteri Hivatal Közigazgatási és Intézményirányítási Igazgatóságán kérhető, vagy letölthető a [www.gyongyos.hu](http://www.gyongyos.hu/) honlapról.

A pályázati adatlaphoz kötelezően csatolandó mellékletek:

1. A pályázó tevékenységének bemutatása, a pályázat részletes leírása és költségvetése.
2. Nyilatkozat az összeférhetetlenség, illetve érintettség fennállásáról vagy hiányáról (2007. évi CLXXXI. évi törvény 6. § (1) bekezdése, 8. § (1) bekezdése alapján). Ha az érintettség fennáll, közzétételi kérelem az érintettségről. A pályázó a pályázat benyújtásakor, vagy ha az érintettség a pályázat benyújtása után, de a támogatási döntés előtt következik be, - az ettől számított 8 munkanapon belül - kezdeményezheti az érintettségének közzétételét.
3. Átláthatósági nyilatkozat.

A PÁLYÁZATOK BENYÚJTÁSÁNAK HATÁRIDEJE ÉS HELYE:

**2017. április 21.**

Gyöngyösi Polgármesteri Hivatal

Közigazgatási és Intézményirányítási Igazgatósága

## Gyöngyös, Fő tér 13. Tel. 37/510-329; 37/510-315

Az alapítványok támogatásáról Gyöngyös Város Képviselő-testülete, az egyéb civil szervezetek, valamint az intézmények pályázatának elbírálásáról a Képviselő-testület Idegenforgalmi, Ifjúsági és Sportbizottsága dönt. A döntés várható időpontja 2017. április hó. Az elbírálás eredményéről valamennyi pályázó írásban értesül.

Kizárja magát a pályázatból az a pályázó, amely csőd-, felszámolási-, vagy végelszámolási eljárás alatt áll, akinek vagy amelynek köztartozása van.

Az elnyert pénzbeli támogatás kizárólag a támogatási szerződésben meghatározott célra használható fel 2017. december 31-ig. A pályázó köteles a pályázaton elnyert támogatás felhasználásáról 2018. január 31-ig elszámolni!

Működési feltételek finanszírozását a Bizottság nem támogatja!

### A pályázati kiírásra, az Önkormányzat által nyújtható támogatás felhasználására és a támogatással történő elszámolásra vonatkozó részletes szabályokat az egyes önkormányzati támogatásokról szóló 15/2017. (III.31.) önkormányzati rendeletet tartalmazza.

Pályázattal kapcsolatos információ kérhető: Erdélyiné Gáspár Katalin ügyintézőtől (gaspar.katalin@hivatal.gyongyos.hu , 37/510-315).

Gyöngyös, 2017. április 7. **Gyöngyös Város Képviselő-testületének**

 **Idegenforgalmi, Ifjúsági és Sportbizottsága**